इस वजह से Yuvraj Singh चाहते हैं Rohit Sharma बनें टी20 में कप्तान  
युवराज के बयान से फिर चर्चा में आई बहस
बतौर कप्तान रोहित का रिकॉर्ड शानदार
रोहित ने मुंबई को चार खिताब दिलाए
चर्चा पर विराट कोहली ने अपने तरीके से ब्रेक लगा दिया था, लेकिन मीडिया ने युवराज सिंह (Yuvraj Singh) को फिर से कुरेदा, तो बहस ने फिर से जोर पकड़ लिया कि टी20 में अलग कप्तान होना चाहिए  या नहीं. वैसे यह चर्चा भारत की वर्ल्ड कप (World Cup) से उम्मीद के विपरीत  विदाई के बाद उभर कर सामने आई थी. रोहित शर्मा (Rohit Sharma) और विराट कोहली (Virat Kohli) से जुड़े और भी कई विवाद तब सामने आए थे. इन्हीं विवादों में से एक  विवाद टी20 में अलग कप्तान बनाए जाने को लेकर भी था. और अब युवराज सिंह ने एक निजी चैनल को दिए इंटरव्यू में इस विषय पर बहुत ही साफगोई के साथ अपनी राय सामने रखी है. 
#ThisDayThatYear
Vintage Yuvraj Singh just stand & deliver _/\_
One of my most fav T20I inning ever. Relive the perfect childhood memories. @YUVSTRONG12pic.twitter.com/LDmu9Lg9IL
युवराज ने कहा कि क्रिकेट में पहले दो ही फॉर्मेट हुआ करते थे. टेस्ट और वनडे. ऐसे में टीम का एक कप्तान होना एक सटीक बात थी, लेकिन अब फॉर्मेट तीन हैं और क्रिकेट भी बहुत ज्यादा खेली जा रही है. कप्तान पर ऐसे में बहुत ज्यादा वर्कलोड है और विराट भी अपवाद नहीं है. ऐसे में अगर विराट खुद पर जरूरत से ज्यादा बोझ महसूस कर रहे हैं, तो किसी और शख्स को टी20 में बतौर कप्तान आजमाना चाहिए. रोहित बहुत ही सफलत कप्तान रहे हैं. 
युवराज ने कहा कि वास्तव में मैं नहीं जानता. यह बीसीसीआई और  सेलेक्टरों को ही तय करना है कि विराट कोहली कितना वर्कलोड वहन कर सकते हैं. क्या उन्हें टी20 वर्ल्ड कप में किसी और शख्स को आजमाना चाहिए? यह पूरी तरह से इस पर निर्भर करता है कि वे किसी तरह भविष्य में आगे बढ़ना चाहते हैं. विराट टीम के सर्वश्रेष्ठ बल्लेबाज हैं. अब उनके वर्कलोड को कैसे नियंत्रित करना है, यह पूरी तरह से टीम मैनेजमें पर निभर्र करता है, 

बता दें कि बतौर कप्तान आईपीएल में रोहित का रिकॉर्ड बहुत ही शानदार रहा है. उनकी कप्तानी में मुंबई ने चार खिताब जीते हैं. और यह बात उन्हें आईपीएल इतिहास का सर्वश्रेष्ठ कप्तान बनाती है.